6. Anlægsbevilling til fitnes/crossfit-anlæg i Hadsten (Åben)
Tidl. politisk behandling
BY 29.05.2018, pkt. 87, KF-U 07.11.2018 pkt. 103, BY 
26.03.2019, pkt. 40
Forventet sagsgang
KF-U, ØK, BY
Lovgrundlag
 
SAGENS INDHOLD
Kultur- og Fritidsudvalget skal i denne sag tage stilling til placering af et fitness/crossfit-anlæg i Hadsten. 
Byrådet skal endvidere tage stilling til en anlægsbevilling på 500.000 kr. hertil.
I forbindelse med Budget 2018-21 afsatte Byrådet 1 mio. kr. årligt i både 2018 og 2019 til etablering af fire 
[adresse] i henholdsvis [adresse], Hinnerup, Hammel og Hadsten, svarende til 500.000 kr. til 
hvert af anlæggene. Der er på nuværende tidspunkt etableret tre af de fire anlæg. Anlægget i Hadsten skal 
etableres som det sidste. 
Rammerne for etablering af fitness/crossfit-anlæggene er fastsat i forbindelse med Budget 2018. Det skal 
indtænkes, at anlæggene skal fungere som mødested på tværs af aldersgrupper, og valg af anlæggenes 
funktioner skal ske under hensyntagen til hvilke øvrige tiltag og faciliteter, der findes i byerne. Anlæggenes 
placeringen skal ske i dialog med relevante aktører. 
I dialog med aktørerne, har Børn og Kultur afdækket mulighederne for at finde en placering i Hadsten, som 
imødekommer alle aktørernes ønsker. Det har imidlertid ikke været muligt at opnå enighed om en placering. 
Placeringen af fitness/crossfit-anlægget i Hadsten skal derfor træffes af Kultur- og Fritidsudvalget. 
Hadsten Kultur- og Idrætscenter (HKIC) og HSK Fodbold (HSK) peger begge på en placering i tilknytning 
til hver af deres respektive foreslåede faciliteter, ved henholdsvis Hadsten Kultur- og Idrætscenter og 
idrætsanlægget på [adresse]. Projektmateriale fra HKIC og HSK er vedlagt. 
Placering ved Hadsten Kultur- og Idrætscenter
Det fremgår af HKIC’s projektmateriale, at HKIC ønsker at etablere fitness/crossfit-anlægget på 
græsarealet bag den nye hal. HKIC oplyser, at placeringen gør det nemt at benytte anlægget i forhold til 
omklædning, parkering og cafeteria. Anlægget kan supplere de faciliteter og tilbud, der allerede findes i 
idrætscenteret. Anlægget vil være egnet til både ældre, børn og idrætsudøvere på alle niveauer, ligesom 
det vil kunne anvendes af borgerne i området, [adresse], Hadsten Skole og Den jydske 
Haandværkerskole. 
HKIC har indhentet et tilbud fra Kompan på 500.000 kr. på etablering af fitness/crossfit-anlægget. 
Anlæggets udformning og fitnessredskaber præsenteres i projektbeskrivelsen. Projektbeskrivelsen er 
vedlagt som bilag.
HKIC ønsker på sigt at etablere en beach håndboldbane ved siden af anlægget. Beachbanen er også 
præsenteret i projektmaterialet, men er ikke en del af projektet. Tilbuddet på 500.000 kr. omfatter altså ikke 
beachbanen. HKIC oplyser, at beachbanen forventes finansieret af HKIC og via fondsmidler. 
Byråd
24-11-2020 19:00
Sagsnr. MOD-2020-00104
DokID: 
Sagsbehandler: Grete Vestergaard 
Merete Hermansen (tinj)
Placering på idrætsanlægget ved [adresse] - HSK Fodbold 
Det fremgår af HSK’s projektmateriale, at HSK ønsker at etablere fitness/crossfit-anlægget ved siden af 
kunstgræsbanen på idrætsanlægget ved [adresse]. HSK arbejder hen mod at etablere et samlet 
Outdoor Center bestående af kunstgræsbanen, MTB-spor og fitness/crossfit-anlægget. HSK har været i 
kontakt med potentielle brugere i forskellige aldersgrupper med henblik på at afdække behovet og 
efterspørgslen til anlægget. Anlægges skal bl.a. benyttes af borgerne i området, [adresse] og 
Ulrik Madsen. 
HSK har indhentet et tilbud fra Kompan på 500.000 kr. på etablering af fitness/crossfit-anlægget. Anlæggets 
udformning og fitnessredskaber præsenteres i projektbeskrivelsen. HSK foreslår i projektbeskrivelsen, at 
anlægget ejes og drives af HSK. Projektbeskrivelsen er vedlagt som bilag.
HSK ønsker på sigt også at etablere et forhindringsbane og en bakke til leg. [adresse] etableres med 
overskudsjord fra kunstgræsbanen. Forhindringsbanen og bakken er præsenteret i projektmaterialet, men 
er ikke en del af projektet i første omgang. HSK har fået tilbud fra Kompan på 550.000 kr. inkl. moms til 
projektet. Forhindringsbanen forventes finansieret ved 100.000 kr. fra HSK og 450.000 kr. fra fonde.
VURDERING
Både HKIC og HSK har indhentet tilbud på fitness/crossfit-anlæg på 500.000 kr. hos Kompan. Børn og 
Kultur vurderer, at der vil være behov for tilpasninger af projekterne. Der skal reserveres et beløb til 
byggesagsomkostninger og eventuelle uforudsete udgifter, der ikke er taget højde for i tilbuddene fra 
Kompan. 
Børn og Kultur vurderer, at placeringen af fitness/crossfit-anlægget ved både Hadsten Kultur- og 
Idrætscenter og [adresse] er egnede placeringer i forhold til, at anlægget skal fungere som mødested 
for brugerne på tværs af aldersgrupper. Det valgte udstyr på anlæggene appellerer i begge tilfælde bredt 
til flere målgrupper. 
Børn og Kultur vurderer, at det er vigtigt med forankring og ejerskab blandt brugerne for at opnå en optimal 
udnyttelse af anlægget. Børn og Kultur peger derfor på, at anlægget placeres på idrætsanlægget ved 
[adresse]. Idrætsanlægget på [adresse] er således i højere grad rammerne om udendørsaktiviteter 
med fodboldbaner, kunstgræsbane og MTB-spor. Børn og Kultur vurderer, at placeringen vil understøtte 
arbejdet hen mod at idrætsanlægget kan fungere som et Outdoor Center, som tiltrækker foreninger, borgere 
og institutioner på tværs af aldersgrupper.
ØKONOMI
Der er blev i 2018 og 2019 afsat i alt 2 mio. kr. til etableringen af fitness/crossfit-anlæggene, svarende til 
500.000 kr. til hvert af anlæggene i henholdsvis Hammel, Hinnerup, [adresse] og Hadsten. Ligeledes er det 
afsat 10.000 kr. årligt pr. anlæg til vedligehold. Sagen er en udmøntning af anlægsprojektet A-606ny i 
Budget 2018-21.
INDDRAGELSE
Børn og Kultur har været i dialog med HKIC, HSK, [adresse] og [adresse] om placeringen af 
fitness/crossfit-anlægget. Anlægget etableres som kommunalt anlæg i dialog med brugerne.
INDSTILLING
Direktøren for Børn og Kultur indstiller til Byrådet:
1.
At Kultur- og Fritidsudvalget godkender placering af fitness/crossfit-anlægget ved [adresse] i Hadsten.
2.
At Byrådet godkender anlægsbevilling på 500.000 kr. til fitness/crofit-anlægget finansieret af det afsatte 
rådighedsbeløb. 
BESLUTNING
Kultur og Fritidsudvalget, 4. november 2020:
Fraværende: Ingen.
Ad 1: Godkendt.
Ad 2: Indstilles godkendt.
Økonomiudvalget, 17. november 2020:
Fraværende: Ingen
Ad 2. indstilles godkendt.
Byrådet, 24. november 2020:
Fraværende: Ingen
Godkendt. 
Bilag
1.
HSK Fodbold projektbeskrivelse fitness-crossfitanlæg ved [adresse] (301038)
2.
Hadsten Kultur og Idrætscenter projektbeskrivelse fitness-crosfitanlæg ved Hadsten Kultur. og 
Idrætscenter (301036)
